
3.
Návrh

OPATRENIE
Národnej banky Slovenska 
z  ... 2015,

 ktorým sa ustanovuje vzor formulára o dôležitých zmluvných podmienkach uzatváranej poistnej zmluvy


	Národná banka Slovenska podľa § 70 ods. 4 zákona č. 39/2015 Z. z. o poisťovníctve a o zmene a doplnení niektorých zákonov ustanovuje:


§ 1
	
	Vzor formulára o dôležitých zmluvných podmienkach uzatváranej poistnej zmluvy, s ktorými musí byť poistník oboznámený pred uzavretím poistnej zmluvy, je uvedený v prílohe.


§ 2

		Toto opatrenie nadobúda účinnosť 1. januára 2016.









Jozef Makúch
guvernér











Príloha k opatreniu č. .../2015


Vzor
Formulár o dôležitých zmluvných podmienkach uzatváranej poistnej zmluvy
 


1. Upozornenie
	Tento formulár obsahuje informácie súvisiace s uzatvorením poistnej zmluvy podľa zákona č. 39/2015 Z. z. o poisťovníctve, ktoré majú pomôcť potenciálnemu klientovi pri pochopení povahy, obsahu, rizík, nákladov, možných výnosov a strát súvisiacich s poistným produktom. Formulár neobsahuje úplný rozsah práv a povinností, ktoré potenciálnemu klientovi vyplývajú z uzatvorenia poistnej zmluvy.



2. Informácie o poisťovateľovi a kontaktné údaje
	Obchodné meno a právna forma poisťovateľa:
	









	Názov štátu, kde sa nachádza sídlo poisťovateľa a názov štátu, kde sa nachádza pobočka poisťovateľa, ktorá uzaviera poistnú zmluvu:
	

	Sídlo poisťovateľa a adresa umiestnenia pobočky poisťovateľa, ktorá uzaviera poistnú zmluvu:
	

	Telefónne číslo:
	

	E-mailová adresa:
	

	Webové sídlo:
	



3. Charakteristika poistnej zmluvy a dôležité zmluvné podmienky
	Názov poistného produktu:
	

	Popis poistného produktu:


	a) popis poistenia alebo súboru poistení, ktoré sú pevnou súčasťou poistného produktu a  ak bude poistná zmluva dohodnutá, budú v nej zahrnuté; môže obsahovať aj popis poistenia alebo súboru poistení, ktoré nie  sú pevnou súčasťou poistného produktu a je na rozhodnutí poistníka, či sa stanú súčasťou poistnej zmluvy,
b) všeobecná informácia o poistnej dobe a poistnom období,
c) poistné riziká,
d) všeobecná charakteristika poistného plnenia,
e) iné.

	Spôsob určenia výšky poistného plnenia:
	všeobecné vysvetlenie, že určenie výšky poistného plnenia závisí od dohodnutých skutočností a súm v konkrétnej poistnej zmluve; pri investičnom životnom poistení informácia, že výška poistného plnenia závisí od počtu a hodnoty podielových jednotiek; pri trvalých následkoch úrazu je maximálna suma určená na základe  oceňovacích tabuliek, atď.

	Podmienky, za ktorých nevzniká poisťovateľovi povinnosť poskytnúť poistné plnenie, alebo je poisťovateľ oprávnený poistné plnenie znížiť:
	informácia o podmienkach a odkaz na dokument, kde sú uvedené podrobnosti o týchto podmienkach a upozornenie, že existujú  výluky z poistenia a odkaz na konkrétne ustanovenia (všeobecných) poistných podmienok a zmluvných dojednaní.

	Informácia o spôsobe určenia a  platenia poistného, jeho splatnosti a o dôsledkoch nezaplatenia poistného:
	informácia, že výška poistného sa určí napríklad  na základe poistnej sumy, poistnej doby, zdravotného stavu, vstupného veku, počtu a druhu poistných rizík, ktoré budú dohodnuté v poistnej zmluve (hlavné poistenie, pripoistenia); pri investičnom životnom poistení uvedie sa, že poistné je určené nielen na krytie rizika, ale aj na investovanie, pričom výška poistného plnenia je určená podľa počtu a hodnoty podielových jednotiek.

	Doplnkové administratívne služby, ktorých spoplatnenie nie je zahrnuté v poistnom, poplatky s nimi spojené  a spôsob sprístupňovania informácií o ich zmene:
	 

	Spôsoby zániku poistnej zmluvy:
	informácia o jednotlivých spôsoboch zániku poistnej zmluvy s uvedením odkazov na všeobecne záväzné právne predpisy, (všeobecné) poistné podmienky, zmluvné dojednania a podmienky dohodnuté v poistnej zmluve.

	Ďalšie podmienky uzavretia poistnej zmluvy:
	informácia o iných podmienkach uzavretia poistnej zmluvy, ktoré nie sú uvedené v ostatných bodoch formulára a ich doplnenie považuje poisťovateľ za vhodné vzhľadom na povahu poistného produktu.

	Upozornenie na ustanovenia poistnej zmluvy, ktoré umožňujú poisťovateľovi vykonávať zmeny poistnej zmluvy podľa  platných právnych predpisov bez súhlasu druhej zmluvnej strany:
	stručná informácia o podmienkach a dôvodoch jednostrannej zmeny a odkaz na dokument, kde sú uvedené podrobnosti o týchto skutočnostiach.


	Ďalšie informácie a poučenia umožňujúce pochopiť riziká spojené s poistnou zmluvou:
	

	Ďalšie výhody, ktoré môžu byť v poistnej zmluve dohodnuté:
	



	Upozornenie: Podľa § 792a ods. 5 Občianskeho zákonníka, ak poisťovateľ poskytne údaje týkajúce sa možných platieb nad rámec dohodnutých platieb podľa poistnej zmluvy, poisťovateľ je povinný poskytnúť Vám vzorový prepočet, pri ktorom sa možné poistné plnenie bez zmeny iných častí výpočtu vypočíta s tromi rôznymi úrokovými sadzbami.



4. Dodatočné informácie pri poistení, kde výška poistného plnenia závisí priamo od hodnoty podielov nadobudnutých investovaním alebo od indexu akcií alebo iného trhového indexu
	Informácie o investičnom riziku: 
Upozornenie: S investovaním do finančných nástrojov je spojené aj riziko. Hodnota investície sa môže aj znižovať a nie je zaručená návratnosť pôvodne investovanej sumy.
	informácia o ďalších rizikách investovania špecifických pre daný poistný produkt.

	Informácie o podmienkach a spôsobe určenia odkupnej hodnoty pri odkupe alebo čiastočnom odkupe:
	informácia o spôsobe výpočtov odkupnej hodnoty s upozornením, dokedy alebo v akom časovom období nie je odkup možný alebo odkupná hodnota je nulová.

	Popis poplatkov alebo iných nákladov, ktoré platí poistník, sú zahrnuté v poistnom a znižuje sa nimi hodnota investície: 
	ich popis, napríklad počiatočné a ďalšie zrážky, poplatok za zmenu zvoleného fondu, poplatky za správu majetku v jednotlivých  fondoch, prípadne odkaz na dokumenty, kde sú presne uvedené.

	Periodicita a forma zasielania výpisu o stave poistenia:
	

	Spôsob sprístupňovania informácií o aktuálnej cene podielových jednotiek jednotlivých fondov:
	



5. Iné dôležité informácie 
	Spôsob vybavovania sťažností:
	informácia o mieste a spôsobe podania sťažnosti  s odkazom na dokument, ktorý obsahuje ďalšie skutočnosti súvisiace s vybavovaním sťažností.

	Informácie o práve štátu a daňových predpisoch, ktoré platia pre poistnú zmluvu:
	

	Informácia o mieste zverejnenia správy o finančnom stave poisťovateľa:
	




Vysvetlivky: 

1. Ak sa niektorý z bodov formulára netýka daného poistného produktu, tento bod sa neuvádza.

2. Vysvetlenia zahrnuté v tomto formulári treba formulovať jasne, stručne  a zrozumiteľne a treba ich napísať spôsobom a štýlom, ktorý uľahčuje pochopenie podstatných informácií o poistnom produkte.

